gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl es gl gl gl gl gl es gl gl gl gl gl gl gl gl gl gl gl es ca gl en gl gl gl pt gl gl es gl gl pt es gl gl gl gl fr en gl ceb en gl ca gl gl gl gl gl en pt ca gl gl
Goberno e PP volverán reunirse para seguir traballando no plan enerxético - G24
O PP agradece a actitude de Ribera e cualifica as reunións como positivas
A ministra para a Transición Ecolóxica e o Reto Demográfico Teresa Ribera e o vicesecretario de Economía do PP Juan Bravo | Sergio Pérez (EFE)
A vicepresidenta terceira do Goberno e ministra para a Transición Ecolóxica e o Reto Demográfico Teresa Ribera volverá reunirse co vicesecretario de Economía do PP Juan Bravo para seguiren traballando no Plan de continxencia enerxética que o Executivo ten que presentar nos próximos días a Bruxelas.
Fontes dese Ministerio detallaron que a reunión mantida este xoves na sede ministerial entre Ribera e Bravo con ese mesmo fin, que se prolongou durante dúas horas e media, foi "moi cordial e construtiva".
Na reunión "púxose de manifesto a vontade de ambos de traballar nunha resposta conxunta, tamén co resto de forzas políticas, en pos de alcanzar o máximo consenso posible", segundo as mesmas fontes.
Ademais, a vicepresidenta comprometeuse "a manter novos encontros" co vicesecretario do PP para poder "analizar" e "avaliar" o plan de continxencia, que "é a base para seguir traballando en medidas destinadas a protexer cidadáns e empresas da alza das facturas enerxéticas".
Satisfacción do PP coa actitude de Ribera
Tamén Bravo cualificou de "positiva" a reunión con Ribera, xa que "se atoparon puntos en común", como o tema das enerxías renovables ou o biogás, que agora "hai que facer realidade”.
Nese sentido, agradeceu a "actitude" da vicepresidenta "e mais a súa vontade de acordo e negociación", e, tras destacar que "as decisións que se tomen agora terán unha gran repercusión nas próximas décadas", avogou por "traballar nos puntos de encontro" e "buscar o mellor para os españois".
En calquera caso, en declaracións posteriores á reunión aclarou que "hai aspectos nos que o PP non coincide co Goberno" e reclamou a Ribeira que se cingan ao plan da Unión Europea, facendo nese sentido referencia ao imposto á banca que planea o Goberno e á súa política respecto a as centrais nucleares.
"Estamos nun momento difícil”, dixo, en que "todos os partidos, as CC. AA. e as entidades locais teñen que implicarse".
O encontro de hoxe tivo lugar despois do rexeitamento manifestado durante as últimas semanas por parte do principal partido da oposición ás medidas de aforro enerxético impulsadas polo Goberno, que prepara unha estratexia nacional para reducir o consumo, tal e como esixe Bruxelas.
O PP presentou recentemente a súa proposta de plan enerxético, que inclúe medidas como a prolongación da vida das centrais nucleares, a redución dos impostos enerxéticos de oito a un ou descontos nas facturas de luz e gas de particulares e pemes que consigan uns determinados niveis de aforro.
Para terminar de deseñar o plan que o Goberno español ten que presentar nos próximos días a Bruxelas, Ribera está a levar a cabo unha nova serie de contactos cos principais axentes sectoriais, sociais, políticos e da sociedade civil para envialo á Comisión Europea ao longo deste mes.
Ascenso progresivo das temperaturas con valores altos para a época
15 feridos nunha explosión accidental en Xirona
Boiro e Emevé comezan a Superliga de voleibol co reto da permanencia
Andalucía e Madrid estudan recorrer a reforma fiscal do Goberno ante o Tribunal Constitucional
Contido con Xeográficas España .
15 feridos nunha explosión accidental en Xirona
Andalucía e Madrid estudan recorrer a reforma fiscal do Goberno ante o Tribunal Constitucional
Galicia e outras catro comunidades apoian ao Goberno no recurso ao veto á pesca de fondo
Planas, a prol de recorrer o veto á pesca de fondo pero non de pedir a suspensión
Síguenos en redes sociais
Aviso legal e Política de Privacidade